Ivinjema

Ivinjema () arba Ivinjeima (Rio Ivinheima) – upė Brazilijoje, Pietų Mato Groso valstijoje; dešinysis Paranos intakas. Prasideda Brazilijos plokščiakalnyje, Marakažu kalnagūbryje, ~300 m aukštyje dviem ištakomis – Briljante ir Santa Marija.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Briljantė prasideda į šiaurę nuo Marakažu miesto. Upė teka plokščiakalniu į pietryčius. Žemupyje pasuka į pietvakarius, vinguriuoja pelkėtu slėniu (varzėja) lygiagrečiai su Parana. Įteka į Paraną ties Porto Kajua gyvenviete.Mapa físico do estado de Mato Grosso do Sul, IBGE, 2011.

Didžiausi intakai – Doradosas (dešinysis), Vakarija (kairysis).

Ivinjemos baseino žemės naudojamos žemdirbystei. Prie pačios upės didelių gyvenviečių nėra, tačiau netoliese įsikūrę Marakažu, Rio Briljantės, Anželikos miestai.Mapa Multimodal Mato Grosso do Sul, DNIT, 2013. Žemupio baseine sudarytas Ivinjemos šlapynių valstijos parkas.

 Šaltiniai 

Kategorija:Brazilijos upės